ai4bharat/Pralekha huggingface dataset:
امور داخلہ کی وزارت
این ایس سی این / این کے، این ایس سی این / آر اور این ایس سی این/ کے-کھانگو کے ساتھ جنگ بندی میں ایک سال کی توسیع
نئی دہلی،15؍اپریل،حکومت ہند اور نیشنل سوشلسٹ کونسل آف ناگالینڈ   اور نیشنل سوسلشٹ کونسل آف ناگالینڈ / ریفارمیشن  کے درمیان جنگ بندی جاری ہے۔ یہ فیصلہ کیا گیا ہے کہ 28 اپریل 2019 سے لے کر 27 اپریل 2020 تک این ایس سی این / این کے اور این ایس سی این / آر کے ساتھ جنگ بندی میں مزید ایک سال کی توسیع کی جائے۔ جنگ بندی میں توسیع کے اس معاہدے پر 15 اپریل 2019 کو حکومت ہند کی جانب سے امور داخلہ کی وزارت میں جوائنٹ سکریٹر جناب ستیندر گرگ ، این ایس سی این / این کے کی جانب سے جی پی آر این / این ایس سی این کے سپر وائزر جناب جیک جیمومی اور این ایس سی این / آر کی جانب سے این ایس سی این / آر کے سپر وائزر ڈاکٹر امنٹو چی شی اور سکریٹری جناب توشی لونگ کمیر نے دستخط کئے۔
نیشنل سوسلشٹ کونسل آف ناگالینڈ / کے – کھانگو نے بھی 15 اپریل 2019 کی تاریخ سے ایک سال کی مدت کے لئے حکومت ہند کے ساتھ جنگ بندی سے متعلق ایک نیا معاہدہ کیا ہے۔ جنگ بندی سے متعلق اس نئے معاہدے اور جنگ بندی سے متعلق ترمیم شدہ اصول وضوابط پر حکومت ہند کی جانب سے امور داخلہ کی وزارت کے جوائنٹ سکریٹری جناب ستیندر گرگ اور این ایس سی این / کے کھانگو کی جانب سے جناب نویل ناگا اور سپر وائزر اور اس کے رکن جناب مائیکل یپتھو نے دستخط کئے۔
U-1889
(Visitor Counter : 32
وزارت خزانہ
سبھی بڑے ہوائی اڈوں پر کووڈ-19 ویکسین کے تیزتر کلیئرنس کے لئے سی بی آئی سی نے کووڈ رسپانس پلان  کو سرگرمی کے ساتھ نافذ کیا
نئی دہلی، 15/جولائی2021 ۔ کووڈ-19 کی وبا کے خلاف مشترکہ جنگ میں ٹمپریچر- سینسیٹو ویکسین کی انتہائی اہم ضرورت پیش نظر ان کے مؤثر طریقے سے اور تیزی کے ساتھ اجرا کے لئے سی بی آئی سی نے سبھی بڑے ہوائی اڈوں پر کووڈ-19 ٹیکوں کے تیزتر کلیئرنگ کے لئے کووڈ رسپانس پلان  کو سرگرمی کے ساتھ نافذ کیا ہے۔
سی آر پی نے ہر ایئر کارگو / کوریئر ٹرمینل پر ایک کووڈ-19 ویکسین رسپانس ٹیم  کی تعیناتی کا التزام کیا ہے۔ سی وی آر ٹی کووڈ-19 ویکسین کے شپمنٹ سے متعلق سبھی طرح کے کلیئرنس کے لئے ایک سنگل پوائنٹ کنٹیکٹ کے طور پر کام کرے گی اور متعلقہ حصص داروں کے ساتھ تال میل کرے گی، تاکہ اس بات کو یقینی بنایا جاسکے کہ پہنچنے کے بعد ویکسین کی فوری ڈیلیوری ہوسکے۔ اس کے لئے سی وی آر ٹی ایک ایس او پی تیار کرے گی اور ویکسین کے فوری اجرا سے متعلق ضرورتوں کے تئیں ٹریڈرس کو حساس بنائے گی۔
اسی طرح سے سی بی آئی سی نے کوریئر امپورٹس اینڈ ایکسپورٹس  امنڈمنٹ ریگولیشن 2020 کے ذریعے کوریئر کے ذریعے کووڈ-19 ویکسین کی درآمد / برآمد کا التزام کیا ہے۔ ترمیم شدہ ضابطوں کے مطابق کوریئر کے ذریعے کسی ویلیو لمٹ کے بغیر کووڈ ویکسین کے امپورٹ اور ایکسپورٹ کی اجازت ہوگی۔
چونکہ ویکسین کی نقل و حمل خصوصی کنٹینروں سے ہوگی، جس میں درجہ حرارت کی نگرانی کرنے والے آلات نصب ہوں گے، لہٰذا ان کے ڈیوٹی فری عارضی ایڈمیشن کے لئے بھی التزامات کئے گئے ہیں۔
کووڈ-19 کی وبا نے غیرمعمولی چیلنج کھڑے کئے ہیں، جن کی وجہ سے عالمی سپلائی چین میں رخنہ پڑا ہے اور اقتصادی سرگرمیوں میں سست روی آئی ہے۔ سی بی آئی سی نے اس بحران سے نمٹنے کے لئے فوری کارروائی کی ہے اور اس کے لئے آسان کسٹمز پروسیجر متعارف کرائے ہیں، جس سے رکاوٹوں میں کمی آئی ہے اور خودکاری نیز اسٹاف ہیلتھ پروٹوکول کے نفاذ میں اضافہ ہوا ہے۔
کوئلے کی وزارت
اپریل تا دسمبر 2022 کے دوران کوئلے کی پیداوار 16.39 فیصد اضافے کے ساتھ 607.97 ملین ٹن تک پہنچ گئی
کول انڈیا نے پیداوار میں 15.82 فیصد اضافہ درج کرایا
پابند /دیگر کمپنیوں نے 81.70 ملین ٹن کوئلہ پیدا وار درج کرائی
وزارت کوئلہ نے نقل و حمل کی کارکردگی میں اضافہ کرنے کی غرض سے ریل رابطے کو بڑھانے کے لیے اقدامات کیے
ہندوستان کی کوئلے کی پیداوار اپریل-دسمبر 22 کے دوران 16.39 فیصد بڑھ کر 607.97 میٹرک ٹن تک پہنچ گئی جبکہ مالی سال 22 کی اسی مدت کے دوران 522.34 میٹرک ٹن کی پیداوار ہوئی۔ کول انڈیا لمٹیڈ نے مالی سال 23 کے دسمبر تک479.05 میٹرک ٹن کوئلے کی پیداوار درج کرائی۔جبکہ مالی سال 22 کی اسی مدت کے دوران کوئلے کی یہ پیداوار 413.63 میٹرک ٹن ریکارڈ کی گئی تھی۔اس طرح 15.82 فیصد کے اضافے کی نمائندگی سامنے آتی ہے۔
کوئلہ کی وزارت نے پابند کول بلاکس کی کان کنی کی صلاحیتوں کے زیادہ استعمال کے ذریعے مارکیٹ میں اضافی کوئلہ جاری کرنے کی راہ ہموار کی ہے جس کی وجہ سے پابند اور دیگر کمپنیوں کے کوئلے کی پیداوار میں مالی سال 22 کی اسی مدت کے دوران پیدا ہونے والے 62.19 میٹرک ٹن کے مقابلے،اپریل سے دسمبر 22 کے دوران 31.38 فیصد سے 81.70 میٹرک ٹن تک اضافہ ہوا ہے۔ وزارت نے ایم ایم ڈی آر  ایکٹ،2021 کے تحت معدنی رعایت  رولز، 1960 میں بھی ترمیم کی ہے تاکہ کوئلے کے اصل استعمال کرنے والے کارخانوں کی ضرورت کو پورا کرنے کے بعد پابند کانوں کے لیز پر کل اضافی پیداوار کا 50فیصد کوئلہ/لگنائٹ فروخت کرنے کی اجازت دی جا سکے۔
وزارت پی ایم گتی شکتی کے تحت تمام بڑی کانوں کے لیے ریل رابطے کے بنیادی ڈھانچے کو توسیع دینے کے لیے اقدامات کر رہی ہے تاکہ کوئلے کی تیز رفتار ڈُھلائی کو یقینی بنایا جا سکے۔ نتیجتاً، اپریل سے دسمبر 22 کے دوران کوئلے کی کل ترسیل 637.51 میٹرک ٹن تک رہی جبکہ مالی سال 22 کی اسی مدت کے دوران 594.22 میٹرک ٹن تھی جو کہ 7.28 فیصد کی نمو کو ظاہر کرتی ہے۔ اس سے ملک بھر میں مختلف شعبوں کے لئے کوئلے کی ترسیل کی مستحکم اور موثر مقدار ظاہرہوتی ہے۔
کوئلے کی پیداواری صلاحیت کو بڑھانے کے مقصد کے ساتھ، کوئلہ کی وزارت نے 141 نئے کول بلاکس کو تجارتی نیلامی کے لیے پیش کیا ہے اور وہ ملک میں کوئلہ کی مختلف کمپنیوں کے ساتھ باقاعدگی سے رابطہ کر رہی ہے اور ان کی پیداوار کی نگرانی کر رہی ہے۔ ملکی پیداوار اور ترسیل کو بڑھانے کے لیے کی جانے والی ہمہ جہت کوششوں کے انتہائی اچھے نتائج سامنے آئے ہیں۔
وزارت دفاع
وائس ایڈمرل ایم اے ہیمپی ہولی نے سدن نیول کی کمان سنبھالی
نئی دہلی ، یکم دسمبر 2021
اے وی ایس ایم، این ایم وائس ایڈمرل ایم اے ہیمپی ہولی نے 30 نومبر 2021 کو اپنے 29 ویں فلیگ آف آفیسر کمانڈنگ ان چیف کی حیثیت سے صدر نیول کی کمان سنبھالی۔ ایڈمرل نے پی وی ایس ایم، اے وی ایس ایم، این ایم، وی ایس ایم، اے ڈی سی وائس ایڈمرل انل کمار چاؤلہ کی جگہ لی ہے، جو چار ڈہائیوں کی ملازمتوں کے بعد ریٹائر ہوگئے ہیں۔ وائس ایڈمرل ہیمپی ہولی اِس تقرری سے قبل کیرالہ کے کنور میں بھارتی بحری اکیڈمی کے کمانڈینٹ تھے۔ فلیگ آفیسر کا تعلق کرناٹک کے دھاڑ وار سے ہے، جو نئے عہدے پر آنے کے لئے 29 نومبر 2021 کو کوچی پہنچے تھے۔
موقع پر بحری اڈے پر باقاعدہ ایک پریڈ ہوئی، جس میں 4 مسلح پلٹنوں اور ایک 50 نفری سمیت 16 پلٹنوں کی طرف سے گارڈ آف آنر پیش کیاگیا، جس میں دونوں ایڈمرلس کو سلامی دی گئی اور پریڈ مارچ اِن ریویو آرڈر کے ساتھ اختتام پذیر ہوئی۔ بعد میں دونوں فلیگ آفیسر نے، فلیگ آفیسر کمانڈنگ اِن چیف کے دفتر میں عہدے کو سونپنے کی باقاعدہ تقریب انجام دی۔ اپنی روانگی سے قبل میڈیا کے افرادسے بات کرتے ہوئے وائس ایڈمرل اے کے چاؤلہ نے کمبارڈ پلیٹ فارمس کے لیے معیاری اور تربیت یافتہ افرادی قوت فراہم کرنے میں اپنے تربیتی مقاصد کے حصول میں کمان پر اطمینان کا اظہار کیا۔ انہوں نے اُس تال میل پر خوشی کا اظہار کیا جو انسانی بنیاد پر امداد اور آفات کے دوران راحت کی ضرورتوں کے لئے ریاست کے سول انتظامیہ کے ساتھ کمان کی طرف سے حاصل کی گئی ہیں۔
عہدے کی منتقلی کی رسم مکمل ہونے پر وائس ایڈمرل اے کے چاؤلہ نے مختلف یونٹوں کے سربراہوں، کمانڈنگ افسروں، چیف اسٹاف افسروں، افسروں، ملاحوں اور ایس این سی ہیڈ کوارٹر میں دفاع کے لئے کام کرنے والے سویلین عملے کو الوداع کہا۔ میڈیا سے بات چیت کے بعد جنوبی نیول کمان کے سینئر افسروں، افسروں اور عملے کی طرف سے روایتی تقریب انجام دی گئی۔ ایڈمرل اے کے چاؤلہ کو کیرالہ کو بحران کے دوران تعاون دینے اور مدد کرنے کے لیےریاست کے عوام کی جانب سے ارناکلم پریس کلب کے عہدیداروں کی جانب سے ایک مومنٹو بھی پیش کیاگیا۔
یو پی ایس سی
انڈین فاریسٹ سروس امتحان 2020 کا حتمی نتیجہ
یونین پبلک سروس کمیشن کے ذریعہ 28 فروری اور 2سے 7 مارچ 2021 کے دوران منعقد کرائے گئے انڈین فاریسٹ سروس امتحان 2020 کے تحریری حصے کے نتیجے اور اکتوبر 2021 میں پرسنالیٹی ٹیسٹ کے لئے ہوئے انٹرویو کی بنیاد پر میرٹ کےاعتبار سے ان امیدواروں کی فہرست ، جن کے ناموں کی انڈین فاریسٹ سروس میں تقرری کے لئے سفارش کی گئی ہے ، حسب ذیل ہے ۔
مختلف زمروں کے تحت تقرری کے لئے ، جن امیدواروں کے ناموں کی سفارش کی گئی ہے ، ان کی تعداد حسب ذیل ہے۔
|
|
جنرل
|
|
ای ڈبلیو ایس
|
|
او بی سی
|
|
ایس سی
|
|
ایس ٹی
|
|
کل
|
|
25

|
|
10
|
|
34
|
|
13
|
|
07
|
|8901 پی ڈبلیو بی ڈی -1 امیدوار کی عدم دستیبابی کے سبب خالی اسامی پُر نہیں کی جاسکی ۔
|
|
جنرل
|
|
ای ڈبلیو ایس
|
|
او بی سی
|
|
ایس سی
|
|
ایس ٹی
|
|
کل
|
|
37
|
|
09
|
|
24
|
|
13
|
|
07
|
|
90^
^04 پی ڈبلیو بی ڈی اسامیوں 
درج ذیل رول نمبروںوالے 13 امیدواروں کی امیدواری عارضی ہے۔
|
|
0514179
|
|
0801842
|
|
0803971
|
|
0806074
|
|
0843674
|
|
0856423
|
|
1017572
|
|
1304449
|
|
3809863
|
|
5606108
|
|
5607027
|
|
6417459
|
|
6605612
|
||
||
|
یوپی ایس سی نے اپنے کیمپس میں ایگزامنیشن ہال بلڈنگ کے نزدیک ایک ‘سہولتی کاؤنٹر’ کھولا ہے۔ امیدوار کام کے دنوں میں 10 بجے صبح سے شام 5 بجے کے دوران ا س کاؤنٹر سے ذاتی طور پر یا ٹیلی فون نمبر 23385271-011 اور 23381125-011 پر فون کرکے اپنے امتحان / تقرری سے متعلق کوئی بھی اطلاع / وضاحت حاصل کرسکتے ہیں۔ یہ نتیجہ یوپی ایس سی کی ویب سائٹ یعنی www.upsc.gov.in پر بھی دستیاب ہوگا۔ امیدوار وں کے مارک شیٹ ریزلٹ کے اعلان کی تاریخ سے 15 دن کے اندر کمیشن کی ویب سائٹ پر دستیاب کرادئے جانے کی توقع ہے۔
فہرست کے لئے یہاں کلک کریں :
Click here for list
وزیراعظم کا دفتر
یونیسکو کے ذریعہ کاکاتیا رامپا مندر کو عالمی ثقافتی ورثہ قرار دیے جانے پر وزیر اعظم نے خوشی کا اظہار کیا
وزیر اعظم جناب نریندر مودی نے یونیسکو کے ذریعہ کاکاتیا رامپا مندر کو عالمی ثقافتی ورثہ قرار دیے جانے پر خوشی کا اظہار کیا ہے۔ انھوں نے لوگوں سے بھی اس پرشکوہ مندر کے احاطے کا دورہ کرنے اور اس کی عظمت کا تجربہ کرنے کی تاکید کی۔
یونیسکو کے ایک ٹوئیٹ کے جواب میں وزیر اعظم نے کہا:
”بہترین! سب کو، خاص طور پر تلنگانہ کے لوگوں کو بہت بہت مبارک ہو۔
مشہور کاکاتیا مندر عظیم کاکاتیا خاندان کی شاندر کاریگری کا مظہر ہے۔ میں آپ سب سے گزارش کروں گا کہ اس پرشکوہ مندر کے احاطے کا دورہ کریں اور اس کی عظمت کا تجربہ کریں۔“
وزارت دفاع
لیفٹیننٹ جنرل آر ایس رین نے ڈائریکٹر جنرل کوالٹی ایشورنس کا عہدہ سنبھالا
لیفٹیننٹ جنرل آر ایس رین نے 24 فروری 2023 کو ڈائریکٹر جنرل کوالٹی ایشورنس کا عہدہ سنبھالا۔ 1986 بیچ کے افسر، لیفٹیننٹ جنرل رین انڈین ملٹری اکیڈمی، دہرادون کے سابق طالب علم ہیں۔ افسر نے نیشنل انسٹی ٹیوٹ آف ٹیکنالوجی، سری نگر سے بی ای ، ریڈیو انجینئرنگ میں مہارت اور ایم سی ای ایم ای، سکندرآباد سے کمیونکیشن انجینئرنگ میں پوسٹ گریجویشن مکمل کیا تھا۔ وہ ڈیفنس انسٹی ٹیوٹ آف کوالٹی ایشورنس، بنگلور میں سینئر فیکلٹی تھے۔
اس کے علاوہ، آفیسر انڈین سٹیٹسٹیکل انسٹی ٹیوٹ، کولکاتہ سے تصدیق شدہ سکس سگما بلیک بیلٹ ہیں۔ انہوں نے آئی آئی ٹی، کھڑگپور سے ریلائیبلٹی انجینئرنگ میں سرٹیفیکٹ حاصل کیا ہے اور بیورو ویریٹاس، بنگلور سے کوالٹی مینجمنٹ سسٹم اور انٹیگریٹڈ مینجمنٹ سسٹم میں کوالیفائیڈ لیڈ آڈیٹر ہیں۔ انہوں نے ایک سینئر کوالٹی اشورینس ایسٹ، ہیڈکوارٹر میں بریگیڈیئر، ڈائریکٹوریٹ جنرل آف کوالٹی اشورینس  کی سربراہی کی ہے اور سکندرآباد میں کنٹرولر  رہے ہیں۔ انہوں نے ہیڈکوارٹر ڈی جی کیو اے، نئی دہلی میں ایڈیشنل ڈائریکٹر جنرل  کے طور پر ڈی کیو اے  کی سربراہی بھی کی ہے۔
ڈی جی کیو اے ایک انٹر سروس آرگنائزیشن ہے جو وزارت دفاع میں دفاعی پیداوار کے محکمے کے تحت کام کر رہی ہے۔ یہ بھارتی فوج، بھارتی بحریہ  اور بھارتی فضائیہ کے عام استعمال کے لیے تمام ساز و سامان اور پرائیویٹ اور سرکاری سیکٹر کے علاوہ درآمد شدہ اشیاء کی کوالٹی ایشورنس کے لیے دوسرے فریق کے طور پر ذمہ دار ہے۔
۔۔۔۔۔۔۔۔۔۔۔
ش ح۔ و ا۔ ع ا۔
U -2065
(Visitor Counter : 80
وزارت اطلاعات ونشریات
آکاش وانی اےآئی آر ایف ایم سروسز پر مقامی پروگرامنگ
نئی دہلی،05؍جنوری؍2022:
پریاگ راج ، وارانسی، روہتک، جے پور، جودھ پور اوراُدے پور کے آل انڈیا ریڈیو کے اسٹیشنوں پر مقامی ؍علاقائی پروگرامنگ کے لئے مناسب جگہ کو یقینی بنانے کےلئے آل انڈیا ریڈیو نے ان اسٹیشنوں کو یہ ہدایت جاری کی ہے کہ اسٹیشن پر تیار شدہ بنیادی چینل کو وہ جاری رکھیں، تاکہ اس بات کو یقینی بنایا جاسکے کہ مخصوص شہر ؍قصبہ ؍خطہ سے متعلق اہم مقامی مواد ایف ایم پر دستیاب ہو سکے۔
حال ہی میں آنے والی بعض میڈیا رپورٹوں کی روشنی میں جو یہ غلط مشورہ دے رہی ہیں کہ پرسار بھارتی شمالی زون کے آل انڈیا ریڈیو اسٹیشنوں پر ویودھ بھارتی نیشنل سروس سے مقامی زبانوں ؍بولیوں میں مقامی مواد کی نشریات کو تبدیل کرنے جارہی ہے۔پرسار بھارتی نے یہ وضاحت کردی ہے کہ ان تمام اسٹیشنوں پر ایف ایم پر لوکل پروگرامنگ کو یقینی کردیا گیاہے۔
ان تمام آل انڈیاریڈیو کے اسٹیشنوں سے یہ بھی کہا گیا ہے کہ وہ ویودھ بھارتی نیشنل سروس کے نشریہ کو ایک دن میں صرف چار گھنٹے تک محدود کردیں، یعنی اب یہ نشریہ صبح 9بجے سے 10 بجے تک، سہہ پہر 3 بجے سے شام بجے تک اور رات میں 9 بجے سے 10بجے تک رہے گا۔
مذکورہ اسٹیشنوں کے پرائمری چینل پر صبح کے اعلانیے میں اس مخصوص مقام پر ایف ایم ٹرانسمیٹر کی فریکوئنسی کی تفصیل بھی شامل ہوگی۔
یہ فیصلے شمالی زون میں آل انڈیا ریڈیو کی نشریات کو منظم کرنے کے حصے کے طورپر لیے گئے ہیں، جو ایف ایم پر مقامی مواد کی دستیابی کے لئے پرائم چینلوں کو ایف ایم کی حوصلہ افزائی کو یقینی بناتےہوئے مقامی پروگرامنگ کو مضبوطی فراہم کرتا ہے۔
زراعت اور کاشتکاروں کی فلاح و بہبود کی وزارت
زرعی پیداوار بڑھانے کے لیے تحقیق اور ترقی
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں کہا کہ زرعی تحقیق کی بھارتی کونسل  کے تحت نیشنل ایگریکلچرل ریسرچ سسٹم ، ٹیکنالوجی کو جدید بنانے اور کسانوں کو نئی تیار شدہ فصلوں کے لئے معیاری بیج فراہم کرنے کا کام کرتا ہے۔ آئی سی اے آر / این اے آر ایس زیادہ پیداوار والی فصلوں اور مختلف النوع قسم کے دباؤاور برعکس اثرات جھیلنے پر قادر فصلوں، برعکس موسمی حالات جھیل سکنے لائق مختصر مدت میں تیار ہونے والی اقسام ، اہم فصلوں میں مخلوط بیچ وغیرہ جیسی نئی ٹکنالوجیاں وضع کرنے اور انہیں اختیار کرنے پر توجہ مرکوز کرتی ہے۔ 2014 سے لیکر 2021 تک کی مدت میں مجموعی طور پر 1656 اقسام ، وضع کی گئی ہیں جن کا تعلق 75 فیلڈ اور چارے والی فصلوں سے ہے۔اس میں اناجوں کی 797 اقسام، 252 تلہنوں کی اقسام، 250 دالوں کی اقسام ، 189 فائبر فصلیں، 104 چارے میں کام آنے والی فصلیں، گنے کی 54 اقسام اور 10 دیگر فصلیں شامل ہیں۔ اس کے علاوہ باغبانی کی 288 اقسام کو بھی جاری اور مشتہر کیا جاچکا ہے۔ آئی سی اے آر نے اثر انگیزی میں اضافے، پیداوار کی لاگت میں تخفیف اور فصل کٹنے کے بعد لاحق ہونے والے خسارے کو کم کرنے کی غرض سے متعدد بہتر قسم کے زرعی آلات مشینیں اور ڈبہ بندی کے طریقے وضع کئے ہیں ۔ نئی اقسام اور ٹیکنالوجیاں ملک میں ضلعی سطح پر واقع 727 کرشی وگیان کیندروں کے توسط سے آئی سی اے آر/ این اے آر ایس کے ذریعہ وضع کی گئی نئی اقسام اور ٹکنالوجیوں اور بہتر زرعی طور پر طریقوں کا مظاہرہ بھی کاشتکاروں کے کھیتوں میں فرنٹ لائن مظاہروں کی شکل میں کیا جاسکتا ہے تاکہ کاشتکاروں کو نئی اور بہتر قسم کی زرعی ٹکنالوجیاں اپنانے کی ترغیب فراہم کی جاسکے۔
زرعی پیداوار میں اضافے اور زرعی پیداوار میں ہونے والے نقصانات کو کم کرنے کے لیے مختلف تحقیقی سرگرمیاں ملک میں 103 آئی سی اے آر ریسرچ انسٹی ٹیوٹ ، 63 ریاستی زرعی یونیورسٹیوں، 3 مرکزی زرعی یونیورسٹیوں، 11 زرعی ٹیکنالوجی ایپلی کیشن ریسرچ انسٹی ٹیوٹ  اور 727 کرشی وگیان کیندروں کے ذریعے نافذ کی جاتی ہیں۔
سال 22۔2021 کے دوران حکومت نے زرعی تحقیقی کام کے لئے 8513.63 کروڑ روپے  کی رقم مختص کی ہے۔
فی الحال ریاستوں میں نئے تحقیقی مراکز کھولنے کی کوئی تجویز نہیں ہے۔
۔۔۔۔۔۔۔۔۔۔۔ ۔
ش ح۔ ش ر ۔ن ا۔
U-14176
(Visitor Counter : 203
سٹرک ٹرانسپورٹ اور شاہراہوں کی وزارت
جناب نتن گڈکری نے آسام میں 1450 کروڑ روپے مالیت کے چار پروجیکٹوں کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج ویڈیو کانفرنسنگ کے ذریعے آسام میں ناگاؤں بائی پاس-تیلیا گاؤں، اور تیلیگاؤں-رنگاگارہ کے درمیان 4 لین کے سیکشن کا افتتاح کیا اور منگل دائی بائی پاس اور دبوکا-پاراکھوا کے درمیان 4 لین سیکشن کا سنگ بنیاد رکھا۔ اس موقع پر وزیراعلی جناب ہمنتا بسوا سرما، رکن پارلیمنٹ جناب دلیپ سائکیا، رکن پارلیمنٹ جناب پردیوت بوردولوئی، اور جنگلات اور ماحولیات ریاستی وزیر جناب چندر موہن پٹوواری بھی موجود تھے۔ ان 4 پروجیکٹوں کی مالیت 1450 کروڑ روپے ہے جو ریاست کے بنیادی ڈھانچے میں ایک اہم سرمایہ کاری کی علامت ہے۔
ناگاوں بائی پاس-تیلیاگاؤں اور تیلیاگاؤں-رنگاگارہ کے درمیان 18 کلومیٹر طویل 4-لین سیکشن کی مالیت 403 کروڑ روپے ہے۔ یہ چوڑی شاہراہ شمالی آسام اور بالائی آسام کے درمیان رسائی میں اضافہ کرے گی، جس سے اقتصادی ترقی ہو گی اور نئے مواقع پیدا ہوں گے۔
این ایچ 15 پر منگل دائی میں 535 کروڑ کی کل لاگت سے 15 کلومیٹر کے بائی پاس کی تعمیر کے لئے سنگ بنیاد رکھے جانے سے آسام، مغربی بنگال اور اروناچل پردیش کے درمیان رابطے کو مضبوط مے گی، بغیر کسی رکاوٹ کے سفر اور علاقائی یکجہتی کو فروغ ملے گا۔
این ایچ -29 پر دبوکا اور پاراکھوا کے درمیان 517 کروڑ کی کل لاگت سے 13 کلومیٹر طویل بائی پاس کا سنگ بنیاد رکھے جانے سے گوہاٹی-دیما پور اقتصادی کوریڈور کے ساتھ کنکشن مضبوط ہوگا ، میانمار اور تھائی لینڈ سے روابط کو فروغ ملے گا۔ یہ بائی پاس آسام اور ناگالینڈ کے درمیان بین علاقائی رابطے میں اضافہ کرے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-5836
(Visitor Counter : 62
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 189.41کروڑسے تجاوزکرگئی
12سے14سال کے نو عمر افراد کو 2.94 کروڑ سے زیادہ ٹیکے لگائے گئے ہیں
بھارت میں سردست 19,137 مریض زیر علاج ہیں
گذشتہ 24 گھنٹوں میں 2,568 نئے معاملات درج کئے گئے
سردست شفایابی کی شرح 98.74 فیصد ہے
متاثرہ پائے جانے والے مریضوں کی ہفتہ واری شرح 0.71 فیصد ہے
نئی دلّی ، 03مئی، 2022/
آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 189.41کروڑ  سے تجاوز کر گئی ہے۔ ملک بھر میں 2,34,30,863 سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 2.94 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10405366
|
|
دوسری خوراک
|
|
10019085
|
|
احتیاطی خورک
|
|
4843888
|
|
صف اوّل کے کارکنان
|
|
پہلی خوراک
|
|
18416131
|
|
دوسری خوراک
|
|
17543987
|
|
احتیاطی خورک
|
|
7720974
|
|
12 سے 14 سال کی عمر کےنوعمر بچے
|
|
پہلی خوراک
|
|
29430754
|
|
دوسری خوراک
|
|
7956319
|
|
15 سے 18 سال کی عمر کے نوجوان
|
|
پہلی خوراک
|
|
58545090
|
|
دوسری خوراک
|
|
42602473
|
|
18 سے 44 سال کی عمر کے افراد
|
|
پہلی خوراک
|
|
555848359
|
|
دوسری خوراک
|
|
479393475
|
|
احتیاطی خوراک
|
|
196637
|
|
45 سے 59 سال کی عمر کے افراد
|
|
پہلی خوراک
|
|
202946719
|
|
دوسری خوراک
|
|
188274493
|
|
احتیاطی خوراک
|
|
633968
|
|
60 سال سے زیادہ عمر کے افراد
|
|
پہلی خوراک
|
|
126884467
|
|
دوسری خوراک
|
|
117307143
|
|
احتیاطی خوراک
|
|
15198967
|
|
احتیاطی خوراک
|
|
2,85,94,434
|
|
میزان
|
|
1,89,41,68,295
سردست ملک بھر میں زیر علاج مریضوں کی تعداد 19,137ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.04 فیصد ہیں ۔
جس کے نتیجے میں شفایابی کی شرح 98.74 فیصد ہوگئی ہے۔ پچھلے 24 گھنٹے میں 2,911 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,25,41,887 ہوگئی ہے۔
گزشتہ 24 گھنٹے کے دورا ن 2,568 نئے معاملے درج ہوئے ہیں۔
گذشتہ 24 گھنٹے میں مجموعی طور پر 4,19,552 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 83.86 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 0.71 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.61 فیصد ہے۔
خلا ء کا محکمہ
مرکزی کابینہ نے ہندوستان اور انڈونیشیا کے درمیان پرامن مقاصد کے لئے باہری خلا کی دریافت اور استعمال کے شعبے میں اشتراک وتعاون کے لئے فریم ورک معاہدے کو منظوری دی
نئی دہلی، 06فروری 2019: وزیر اعظم جناب نریندر مودی کی صدارت میں مرکزی کابینہ نے ہندوستان اور انڈونیشیا کے درمیان پر امن مقاصد کے لئے باہری خلا کی دریافت اور استعمال کے شعبے میں باہمی اشتراک وتعاون کے لئے فریم ورک معاہدے کو سابقہ تاریخ سے منظوری دی ہے۔دونوں ملکوں کے درمیان اس فریم ورک معاہدے پر 30 مئی 2018 کو جکارتہ میں دستخط کئے گئے تھے۔
نکات کے لحاظ سے تفصیلات:
اس فریم ورک معاہدے سے خلائی سائنس، باہری خلا کی دریافت، خلائی ٹکنالوجی کے استعمال، کرۂ ارض کی ریموٹ سینسنگ، بی آئی اے کے، ٹی ٹی سی اسٹیشن کے مربوط آپریشن اور رکھ رکھاؤ، ہندوستانی گراؤنڈ اسٹیشن کی میزبانی، آئی آر آئی ایم ایس اسٹیشن کی میزبانی، ایل اے پی اے این کے ذریعہ تیار کردہ سیٹلائٹوں کی لانچنگ کے لئے تعاون کی فراہمی اور گراؤنڈ اسٹیشنوں کے باہمی استعمال جیسے باہمی مفادات کے شعبے میں دونوں ملکوں کے مابین اشتراک وتعاون کیا جاسکے گا۔
علاوہ ازیں اس فریم ورک معاہدے سے مخصوص سرگرمیو ں کے لئے معاہدے کو نافذ کرنے کی راہ ہموار ہوگی۔ مزید برآں اس معاہدے کے ذریعہ فریم ورک معاہدے کے اہداف کو حاصل کرنے کے مقصد سے محکمہ برائے خلا ؍ اسرو اور انڈونیشین نیشنل انسٹی ٹیوٹ آف ایرونوٹکس اینڈ اسپیس  کے اراکین پر مشتمل ایک مشترکہ ورکنگ گروپ کا قیام عمل میں لایا جائے گا۔
اہم اثرات:
اس فریم ورک معاہدے پر دستخط سے ہندوستان اور انڈونیشیا کے درمیان باہمی اشتراک وتعاون کو استحکام حاصل ہوگا۔ علاوہ ازیں اس معاہدے کے ذریعہ انڈونیشیا میں خلائی تحقیق سے متعلق ہندوستانی ادارہ کو ٹی ٹی سی اسٹیشن اور آئی آر آئی ایم ایس اسٹیشن قائم کرنے میں مدد ملے گی۔
پس منظر:
ہندوستان اور انڈونیشیا دودہائی سے زیادہ کے عرصے سے خلائی شعبے میں باہمی اشتراک وتعاون کررہے ہیں۔ خلائی تحقیق سے متعلق ہندوستانی ادارہ  نے انڈونیشیا کے بیاک میں گراؤنڈ اسٹیشن قائم کئے ہیں، تاکہ اسرو کے لانچ وہیکل اور سیٹلائٹ مشن کے تعاون کے لئے ٹیلی میٹری ٹرینکنگ اینڈ کمانڈ  فراہم کیا جاسکے۔دونوں ملکوں کے درمیان خلائی شعبے میں فی الحال یہ تعاون 1997 اور 2002 میں ایجنسی سطح  کے مفاہمت ناموں کی بنیاد پر کئے جارہے ہیں۔ 1997 کے مفاہمت نامے کے مطابق پانچ برسوں کے بعد آپریشن، رکھ رکھاؤ اور استعمال کے حقوق رکھنے کے بعد ایل اے پی اے این کو آلات کا ٹائٹل سپرد کیا جانا تھا۔
مذکورہ امور کا لحاظ رکھتے ہوئے حکومتی سطح کے اشتراک وتعاون کو مزید مستحکم کرنے کے لئے اسرو اور ایل اے پی اے این نے پرامن مقاصد کے لئے باہری خلاکی دریافت اور استعمال کے لئے ہندوستان اور انڈونیشیا کے درمیان فریم ورک معاہدے کے ایک مسودے پر بات چیت کی اور 23 تا 26 اپریل 2018 کے دوران جکارتہ میں منعقدہ ہندوستان اور انڈونیشیا کی میٹنگ میں باہمی مفادات کے مفاہمت نامے پر دونوں ملکوں کے درمیان رضامندی ہوئی۔ بعد ازاں امور خارجہ کی وزارت  اور انچارج وزارت کی حیثیت سے وزیر اعظم کی جانب سے ضروری منظوری حاصل کرنے کے بعد اس فراہم ورک کے معاہدے پر 30 مئی 2018 کو انڈونیشیا کے وزیر اعظم کے دورے کے دوران دستخط اور باہمی تبادلے کئے گئے تھے۔
دیہی ترقیات کی وزارت
زمینی وسائل کامحکمہ ڈیجیٹل انڈیا لینڈ ریکارڈ ز ماڈرنائزیشن پروگرام کے تحت زمین کے ریکارڈوں کے کمپیوٹرائزیشن کی تکمیل اور زمین کی پیمائش کے نقشے کے ڈیجیٹائزیشن کے لئے کوششیں کررہا ہے
قومی سطح پر حق ملکیت کے ریکارڈ کے کمپیوٹرائزیشن اور رجسٹریشن دفاتر کے کمپیوٹرائزیشن کاکام 94فیصد ہوچکا ہے
ملک میں نقشوں کا ڈیجیٹائزیشن 76 فیصد ہوا ہے
جناب گری راج سنگھ آج زمینی وسائل کے محکمے کی میڈیا مہم کا آغاز کریں گے
زمینی وسائل کے محکمے نے حالیہ برسوں میں شہریوں کو زندگی گزارنے کی آسانی فراہم کرانےکیلئے مختلف اقدامات کیے ہیں۔ ڈیجیٹل انڈیا لینڈ ریکارڈز ماڈرنائزیشن پروگرام کے تحت محکمہ شہریوں کو فائدہ پہنچانے کیلئے زمینی ریکارڈز کے کمپیوٹرائزیشن کی تکمیل اور زمین کی پیمائش کے ڈیجیٹائزیشن کیلئے کوششیں کررہا ہے۔ مثال کے طور پر حق ملکیت کے ریکارڈ کے کمپیوٹرائزیشن اور رجسٹریشن دفاتر کے کمپیوٹرائزیشن کے معاملے میں قومی سطح پر 8اگست 2023 تک 94فیصد کام ہوچکا ہے۔ اسی طرح ملک میں نقشوں کاڈیجیٹائزیشن 76فیصد ہوا ہے۔ اس کے علاوہ زمینی وسائل کا محکمہ تمام زمین کے ٹکڑوں کو بھُوآدھار یا یا منفرد زمینی ٹکڑے کا شناخت نمبر تفویض کررہا ہے اور ایک سال کی مدت میں تقریباً 9 کروڑ زمین کے ٹکڑوں کو بھُو آدھار تفویض کیا جاچکا ہے۔ اس سے قبل دستاویزات کا رجسٹریشن دستی طور پر کیاجاتا تھا لیکن اب ای-رجسٹریشن کے طور پر رجسٹریشن کیا جارہا ہے۔ اس سے معیشت کے دروازے کھل گئے ہیں اور بڑے پیمانے پر سرمائے کی تشکیل کی سہولت ملی ہے۔ یہ محکمہ بارش سے سینچائی والے اور پچھڑے علاقوں کی ترقی کے لئے پردھان منتری کرشی سینچائی یوجنا کا واٹرشیڈ کمپونینٹ نافذ کررہا ہے۔97 ملین ہیکٹیئر میں سے تقریباً 29 ملین ہیکٹیئر خراب زمین کا واٹر شیڈ پروجیکٹوں کے تحت احاطہ کیا گیا ہے جو کہ شاید عالمی سطح پر سب سے بڑی مہم ہے۔
ان پروگرامو ں سے عوام کو واقف کرانے کیلئے اس محکمے نے ایک میڈیا پلان تیار کیا ہے جس کا آغاز 11 اگست 2023 کو کیاجائے گا۔ مہم کے پہلے مرحلے میں آؤٹ ڈور میڈیا ، سوشل میڈیا اور بلک ایس ایم ایس کمپونینٹ شامل ہوں گے۔ میڈیا مہم کے پہلے مرحلے کے آغاز کے بعد وسیع اور ہدف شدہ کاموں کیلئے بعد میں اضافی کمپونینٹ شامل کیے جائیں گے۔
-----------------------
ش ح۔ا گ۔ ع ن
U NO: 8223
(Visitor Counter : 42
سماجی انصاف اور تفویض اختیارات کی وزارت
ڈسلیکسیا کا عالمی دن منایا جا رہا ہے
ڈسلیکسیا کا عالمی دن ہر سال منایا جاتا ہے۔ ڈسلیکسیا آموزش سے متعلق ایک عام عارضہ ہے جو کسی شخص کی صحیح طریقے سے پڑھنے اور لکھنے کی صلاحیت کو متاثر کرتا ہے۔ روانی سے پڑھنا اور لکھنا ڈسلیکسیا سے متاثر افراد کے لئے ایک بڑا چیلنج ہوتا ہے۔ ڈسلیکسیا کے مریض عام طور پر روانی سے پڑھنے سے قاصر ہوتے ہیں اور بغیر غلطی کئے لکھ نہیں سکتے۔ ڈسلیکسیا سے متاثر افراد کو د پڑھنے، لکھنے، الفاظ اور اسکول میں دیئے جانے والے ایسے کاموں کے سلسلے میں بہت مشکلات کا سامنا کرنا پڑتا ہے جن میں ہاتھ سے آنکھ کے تال میل کی ضرورت ہوتی ہے۔ ڈسلیکسیا کا عالمی دن کے موقع پر ان مسائل کے بارے میں بیداری پیدا کی جاتی ہے اور یہ بتایا جاتا ہے کہ ایسے عارضے کی صورت میں کیا کرنا چاہیے۔ اس دن کے منائے جانے کا مقصد شمولیت والی اور سبھی کی رسائی والی تعلیم کو فروغ دینا اور ڈسلیکسیا سے متاثر افراد کے لئے شکار افراد کی سیکھنے کی کوششوں میں مدد کے لیے موثر حکمت عملیوں کا نفاذ کرنا ہے۔
سماجی انصاف اور تفویض اختیارات کی وزارت کے تحت معذور افراد کو بااختیار بنانے سے متعلق محکمہ  ملک کے معذور افراد کے تمام ترقیاتی ایجنڈے کی دیکھ بھال کرنے والا نوڈل محکمہ ہے۔ عوام میں ڈسلیکسیا کے بارے میں بیداری پیدا کرنے کے وژن کے ساتھ، محکمے نے اس سے منسلک اداروں کے ذریعے ملک بھر میں 30 سے زیادہ مقامات پر ویبینار، فزیکل سیمینار، بیداری پروگرام، مارچ، تین روزہ ورکشاپ، پوسٹر اور کوئز مقابلے جیسی سرگرمیوں کا انعقاد کرتے ہوئے ڈسلیکسیا کا عالمی دن منایا۔
۔۔۔۔۔۔۔۔۔۔۔
ش ح۔ا گ۔ ن ا۔
U-10550
(Visitor Counter : 18